
Maatietopalvelu
Kyselyvastaus
Asiakirjan tunnus: KT1405
Päivämäärä: 1.9.2026
Julkisuus: Julkinen 

Etelä-Korea / Kansainvälinen suojelu ja Etelä-Korea turvallisena kolmantena maana Kiinan kansalaisille
South Korea / International protection, and South Korea as a safe third country for Chinese citizens

Kysymykset
1. Millainen turvapaikkajärjestelmä Etelä-Koreassa on?
2. Voivatko Kiinan kansalaiset hakea pakolaisasemaa ja saada pakolaiseksi tunnustettuna Geneven yleissopimuksen mukaista suojelua Etelä-Koreassa?
3. Noudattaako Etelä-Korea Geneven yleissopimuksen mukaista palauttamiskiellon periaatetta?
Questions
1. What is the asylum system like in South Korea? 
2. Can Chinese citizens apply for refugee status and receive protection under the Geneva Convention in South Korea if they are recognised as refugees? 
3. Does South Korea comply with the principle of non-refoulement under the Geneva Convention?

[bookmark: _Hlk129259295]Millainen turvapaikkajärjestelmä Etelä-Koreassa on?
Korean tasavalta (Etelä-Korea) on allekirjoittanut 1992 kansainväliset pakolaissopimukset ja säätänyt 2013 pakolaislain, jonka mukaan turvapaikkahakemuksista päättää oikeusministeriön alainen Korean maahanmuuttopalvelu (engl. Korean Immigration Service, KIS). Sen alustava käsittely kestää tyypillisesti 6, toisen tiedon mukaan 13–14 kuukautta. Turvapaikanhakijoita tukevat oikeusapu- ja sosiaaliturvapalvelut, joihin kuuluu majoitus, terveydenhuolto ja koulutus.[footnoteRef:1] Kielteisestä turvapaikkapäätöksestä on valitusoikeus oikeusministeriön turvapaikkakomitealle kahden viikon kuluessa ja sen ratkaisusta voi valittaa vielä maahanmuuttotuomioistuimeen. Tarvittaessa voi hakea turvapaikkaa uusilla perusteilla tai tilapäistä suojelua. Useimmat turvapaikkahakemukset ovatkin uusintahakemuksia, ja tiedetään joidenkin hakeneen turvapaikkaa jo kuudesti.[footnoteRef:2] Koko käsittely kestää keskimäärin neljä vuotta ja on ruuhkauttanut tuomioistuimet.[footnoteRef:3] [1:  Blanco 27.1.2026; Moon 5.2.2025; Jung 3.2.2025; Generis Inc. Legal Analysis 20.11.2024; Maahanmuuttovirasto 5.2.2018; Ministry of Justice 2015 s. 4-5 ja 11-15 sekä 39-61 (Pakolaislaki toimeenpanoasetuksineen); KIS c [päiväämätön].]  [2:  Blanco 27.1.2026; Ministry of Justice 2015 s. 20 ja 31-33.]  [3:  Moon 5.2.2025.] 

Ihmisoikeusjärjestöt, UNHCR ja tiedotusvälineet ovat ilmaisseet huolestuneisuuttaan siitä, että vain 2,7 % hakijoista saa turvapaikan.[footnoteRef:4] Lähes kaksinkertainen määrä saa oleskeluluvan humanitaarisista syistä (G-1), mikä sallii rajoitetun työnteon ja estää palautuksen lähtömaahan.[footnoteRef:5] Humanitaarisia syitä ovat sairaus, vammautuminen, raskaus, seksuaalinen väkivalta, keskeneräinen oikeuden- tai koulunkäynti, perheenjäsenyys sekä yli puoli vuotta kestänyt turvapaikan hakeminen. Humanitaarinen oleskelulupa myönnetään vuodeksi ja on tarkoitettu tilapäiseksi, mutta se on uusittavissa.[footnoteRef:6]  [4:  UNHCR 29.9.2025 s. xii ja 5-6; Moon 5.2.2025; Jung 3.2.2025; KIRD [päiväämätön]]  [5:  Moon 5.2.2025; Ministry of Justice 2015 s. 8-9; KIS a [päiväämätön]]  [6:  Chae 14.7.2026; Ministry of Justice 2015 s. 12 ja 25-26.] 

Vuosittaisten turvapaikkahakemusten määrä kasvoi rajuimmin 2013 ja ylitti 18.800 kymmenen vuotta myöhemmin.[footnoteRef:7] Uskonnolliset perusteet ovat lähes yhtä yleisiä kuin poliittinen vaino.[footnoteRef:8] [7:  Moon 5.2.2025.]  [8:  Jung 3.2.2025.] 

Etelä-Koreasta voi hakea oleskelulupaa myös työn, sijoittamisen, perheen, opiskelun tai korealaisen taustan perusteella.[footnoteRef:9] Kielitaidon puute ja köyhyys haittaavat pakolaistaustaisten kotoutumista.[footnoteRef:10] [9:  Nomad Immigration Services 26.6.2026; Unolocus 16.5.2026.]  [10:  UNHCR 29.9.2025 s. 6.] 

Voivatko Kiinan kansalaiset hakea pakolaisasemaa ja saada pakolaiseksi tunnustettuna Geneven yleissopimuksen mukaista suojelua Etelä-Koreassa?
Kiinalaiset ovat olleet suurimpia turvapaikanhakijaryhmiä, 9 % kaikista vuonna 2024.[footnoteRef:11] Käytettävissä olevista lähteistä ei löydy tietoa siitä, että viranomaiset syrjisivät heitä, mutta epäilyjä on esitetty, koska turvapaikkapolitiikka kytkeytyy ulkopolitiikkaan.[footnoteRef:12] Vaikka Etelä-Korean hallitukset ajoittain pyrkivät liennyttämään suhteitaan Kiinaan, erityistä poliittista painetta aiheuttaisi se, että Kiina puolestaan palauttaa pohjoiskorealaisia Pohjois-Koreaan huolimatta Etelä-Korean vastalauseista.[footnoteRef:13] Taiwanin näkemys kahdesta Kiinasta lisää aiheen moniulotteisuutta. [11:  Moon 5.2.2025; Jung 3.2.2025.]  [12:  Coote 25.4.2024.]  [13:  Peters & Wolman 28.5.2025.] 

Esimerkiksi erään amerikkalaistaustaisen kirkon kiinalaiset jäsenet hakivat turvapaikkaa Etelä-Koreasta vuonna 2019. He saivat alustavasti kielteiset päätökset, mutta valitukset olivat yhä käsittelemättä,[footnoteRef:14] kun turvapaikanhakijat siirtyivät elokuussa 2022 Thaimaahan. Keväällä 2023 heitä uhkasi palautus Kiinaan, mutta he saivat lopulta turvapaikan Yhdysvalloista teksasilaispoliitikon avustuksella.[footnoteRef:15]  [14:  Hwang Chun-mei & Bo Tao 25.1.2022.]  [15:  Moran 8.4.2023.] 

Toisen uskonnollisen yhdyskunnan Kaikkivaltiaan Jumalan Kirkon (engl. Church of Almighty God) toiminnan Kiinan viranomaiset ovat kieltäneet.[footnoteRef:16] Kiinasta paennut uskontokunnan jäsen on luennollaan Roomassa 3.7.2026 kertonut Kiinan viranomaisten jatkuvasta ja ulkomaillekin ulottuvasta järjestelmällisestä vainosta. Hänen mukaansa vuonna 2025 pidätettiin yli 19 000 jäsentä, joista puolta kidutettiin tai ”uudelleenkoulutettiin”, 2291 tuomittiin vankeuteen ja 23 kuoli. Ulkomaille paenneita vakoillaan ja heidän perheenjäseniään painostetaan Kiinassa. Etelä-Korean mediassa kiinalaiset ovat puolestaan väittäneet uskontokunnan piilottelevan ja ”aivopesevän” perheenjäseniä; Italiassa on julkaistu turvapaikanhakijoiden nimiä ja kuvia, jotta nämä eivät luottaisi olevansa turvassa.[footnoteRef:17]  Kaikkivaltiaan Jumalan Kirkon lähes tuhat jäsentä on hakenut Etelä-Koreasta turvapaikkaa viimeistään vuodesta 2016,[footnoteRef:18] mutta heidän nykyisistä olinpaikoistaan ja oleskeluluvistaan ei ole riittävästi tietoa käytettävissä olevissa lähteissä.   [16:  Maahanmuuttovirasto 22.12.2025 ja 18.5.2016.]  [17:  Li 17.7.2026.]  [18:  Maresca 25.3.2019.] 

Toukokuussa 2026 Etelä-Korean rannikkovartiosto pysäytti tunnetun kiinalaismiehen, jonka tapauksesta odotettiin kansainvälisen uutiskynnyksen ylittävää keskustelua Etelä-Koreassa, mutta hän pääsi jatkamaan Kanadaan.[footnoteRef:19] Toisaalta rannikkovartiosto ilmoitti useista aiemmista kiinalaisista rajanylittäjistä, jotka oli jo kertaalleen karkoitettu maasta laittoman oleskelun vuoksi.[footnoteRef:20] [19:  Park 28.5.2026; IANS 17.8.2026.]  [20:  IANS 17.8.2026.] 

Noudattaako Etelä-Korea Geneven yleissopimuksen mukaista palauttamiskiellon periaatetta?
Etelä-Korea on sitoutunut palautuskieltoon.[footnoteRef:21] Käytettävissä olevista lähteistä ei löydy tietoa siitä, että viranomaiset olisivat tätä sitoutumistaan loukanneet tai että ketään pakolaista tai turvapaikanhakijaa olisi vasten tahtoaan palautettu kesken valitusprosessia. Toisaalta ei tiedetä, olivatko palautetut rikolliset vastustaneet palautustaan ja hakeneet turvapaikkaa. Julkisista lähteistä ei useinkaan löydy tietoa uutisoitujen tapausten saamasta lopullisesta päätöksestä. [21:  KIS b [päiväämätön]. Generis Inc. Legal Analysis 20.11.2024; USDOS 26.6.2024.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

